cyanic-selkie/wikianc huggingface dataset:
జీవిత బీమా
జీవిత బీమా పాలసీలను ప్రధానంగా రెండు వర్గాలుగా విభజించవచ్చు. ఒకటి పూర్తి స్థాయి రక్షణ పాలసీలు (Term insurance), రెండోది పెట్టుబడి పాలసీలు (Investment policies). పూర్తి స్థాయి రక్షణ పాలసీల్లో ఒప్పందంలో పేర్కొన్న సంఘటన ఏదైనా జరిగినప్పుడు పెద్ద మొత్తంలో పరిహారం చెల్లించబడుతుంది. ఏమీ జరగనప్పుడు ఎలాంటి సొమ్ము చేతికి రాదు. పెట్టుబడి పాలసీల్లో పాలసీదారు క్రమం తప్పకుండా చెల్లించే ప్రీమియం, లేదా ఒక్కసారి చెల్లించే ప్రీమియం విలువ పెరుగుతూ వస్తుంది. చివరిదాకా ఎటువంటి సంఘటన జరగనప్పుడు ఈ మొత్తం చేతికి అందుతుంది.
మూలాలు
వర్గం:ఆర్థిక వ్యవస్థ వర్గం:బీమా
డియర్ కామ్రేడ్
డియర్ కామ్రేడ్ 2019, జూలై 26న విడుదలైన తెలుగు చలనచిత్రం. భరత్ కమ్మ దర్శకత్వం వహించిన ఈ చిత్రంలో విజయ్ దేవరకొండ, రష్మిక మందణ్ణా నటించగా జస్టిన్ ప్రభాకర్ సంగీతం అందించాడు.
కథ
నెమ్మదిగా ఆ బాధను మరిచిపోయిన బాబీ ఓ ప్రాజెక్ట్ పని మీద హైదరాబాద్‌ వస్తాడు. అక్కడ లిల్లీని కలుస్తాడు. తను మానసిక సమస్యలతో ఇబ్బంది పడుతుందని తెలుసుకొని ఆమె కోలుకునేలా చేస్తాడు. అదే సమయంలో లిల్లీ ఆరోగ్యం పాడవ్వడానికి, క్రికెట్కు దూరమవ్వటానికి క్రికెట్ అసోసియేషన్‌ చైర్మన్ వేదింపులే కారణమని తెలుస్తుంది. ఈ విషయం తెలిసి బాబీ ఏం చేశాడు..? లిల్లీ తిరిగి క్రికెటర్‌ అయ్యిందా? లేదా? అన్నదే మిగతా కథ లోని భాగం
మూలాలు
https://telugu.filmibeat.com/movies/dear-comrade/cast-crew.html
బయటి లంకెలు
. కడలల్లె వేచె కనులే కదిలేను నదిలా కలలే వర్గం:2019 తెలుగు సినిమాలు వర్గం:రష్మికా మందన్న నటించిన సినిమాలు
షెఫాలీ జరీవాలా
షెఫాలీ జరీవాలా, గుజరాత్కి చెందిన సినిమా నటి, మోడల్. ఆమె అనేక హిందీ మ్యూజిక్ వీడియోలు, రియాలిటీ షోలు, కన్నడ సినిమాలలో నటించింది. అక్షయ్ కుమార్, సల్మాన్ ఖాన్‌ లతో కలిసి ముజ్సే షాదీ కరోగి సినిమాలో బిజిలీగా నటించి గుర్తింపు పొందింది. 2019లో రియాలిటీ షో బిగ్ బాస్ 13లో కంటెస్టెంట్‌గా పాల్గొంది.
జననం
షెఫాలీ, 1982 డిసెంబరు 15న గుజరాత్ రాష్ట్రంలోని అహ్మదాబాద్లో జన్మించింది.
వ్యక్తిగత జీవితం
2004లో మీట్ బ్రదర్స్‌కు చెందిన సంగీతకారుడు హర్మీత్ సింగ్‌తో షెఫాలీ జరీవాలా వివాహం జరిగింది. 2009లో విడాకులు తీసుకున్నారు. తరువాత, 2015లో నటుడు పరాగ్ త్యాగిని వివాహం చేసుకుంది.
వృత్తిరంగం
2002 కాంటా లగా అనే వీడియో ఆల్బమ్ లోని ఒక పాటలో నటించి గుర్తింపు పొందింది. ఆ పాట ప్రజాదరణ కారణంగా, ది థాంగ్ గర్ల్ అని పిలువబడింది. కాంటా లగా తర్వాత మరికొన్ని మ్యూజిక్ ఆల్బమ్‌లలో నటించింది. ముజ్సే షాదీ కరోగి చిత్రంలో కూడా నటించింది.
బయటి లింకులు
వర్గం:1982 జననాలు వర్గం:హిందీ సినిమా నటీమణులు వర్గం:తెలుగు సినిమా నటీమణులు వర్గం:జీవిస్తున్న ప్రజలు వర్గం:కన్నడ సినిమా నటీమణులు
జయం (సినిమా)
జయం తేజ దర్శకత్వంలో 2002 లో విడుదలైన ఒక సినిమా. నితిన్, సదా, గోపీచంద్ ఇందులో ప్రధాన పాత్రలు పోషించారు. ఆర్. పి. పట్నాయక్ సంగీతం అందించాడు. పాటలు ప్రేక్షకాదరణ పొందాయి.
బయటి లింకులు
వర్గం:తెలుగు ప్రేమకథ చిత్రాలు వర్గం:ఉదయ్ కిరణ్ నటించిన చిత్రాలు వర్గం:తేజ దర్శకత్వం వహించిన చిత్రాలు వర్గం:ఆర్. పి. పట్నాయక్ సినిమాలు వర్గం:గోపిచంద్ నటించిన చిత్రాలు వర్గం:రాళ్ళపల్లి నటించిన సినిమాలు
ఇన్నర్ లైన్ పర్మిట్
thumb| [[అరుణాచల్ ప్రదేశ్|అరుణాచల్ ప్రదేశ్‌కి ఇన్నర్ లైన్ పర్మిట్ అవసరాలను చూపే గమనిక - గౌహతి విమానాశ్రయంలో.]] ఇన్నర్ లైన్ పర్మిట్ (ILP) అనేది భారతదేశంలో ఒక రక్షిత ప్రాంతంలోకి భారతీయ పౌరుడు ప్రవేశించడానికి, ప్రయాణించడానికీ అనుమతినిస్తూ, సంబంధిత రాష్ట్ర ప్రభుత్వం పరిమిత కాలానికి జారీ చేసే అధికారిక ప్రయాణ పత్రం. ఆ రాష్ట్రాల వెలుపలి నుండి భారతీయ పౌరులు రక్షిత రాష్ట్రంలోకి ప్రవేశించడానికి ఈ అనుమతిని పొందడం తప్పనిసరి. ఈ పత్రం, భారతదేశపు అంతర్జాతీయ సరిహద్దుకు సమీపంలో ఉన్న కొన్ని ప్రాంతాల లోకి ప్రవేశించడానికి, ఆ ప్రాంతంలో ప్రయాణాలను నియంత్రించడానికీ ప్రభుత్వం చేసే ప్రయత్నం. భారత పౌరులు కానివారు ఆ ప్రాంతాల్లోకి ప్రవేశించాలంటే రక్షిత ప్రాంత అనుమతి (PAP) అనే పత్రాన్ని పొందాల్సి ఉంటుంది. PAP కంటే ILP పొందడం చాలా సులభం.
గురించి
భారత రాజ్యాంగం ప్రకారం, భారతీయ పౌరులందరికీ దేశంలోని ఏ రాష్ట్రంలోనైనా నివసించడానికీ, పని చేయడానికీ స్వేచ్ఛ ఉంది. అయితే రక్షిత హోదా కలిగిన కొన్ని రాష్ట్రాల లోకి ప్రవేశించడానికి సంబంధిత రాష్ట్ర ప్రభుత్వ అనుమతి అవసరం. అంటే ఈ ప్రాంతాలను సందర్శించడానికి ప్రత్యేక అనుమతులు అవసరం. రక్షిత ప్రాంతంలోకి ప్రవేశించడానికి భారతీయ పౌరుడికి అధికారం ఇచ్చే అటువంటి అనుమతిని 'ఇన్నర్ లైన్ పర్మిట్' అంటారు. దేశంలో "ఇన్నర్ లైన్" అని పిలవబడే అంతర్జాతీయ సరిహద్దు ప్రాంతాలకు ప్రవేశాన్ని ఇది మంజూరు చేస్తుంది.
అనుమతి అవసరమైన రాష్ట్రాలు
లడఖ్‌లో లేహ్ జిల్లాలోని కొన్ని ప్రాంతాలకు వెళ్ళాలంటే గతంలో ILP అవసరం అయ్యేది. 2014 మే 1 నుండి అమలులోకి వచ్చిన జిల్లా మేజిస్ట్రేట్ జారీ సర్క్యులరులో దీన్ని రద్దు చేసారు. అయితే విదేశీ పౌరులు మాత్రం ఈ ప్రాంతానికి వెళ్ళాలంటే రక్షిత ప్రాంత అనుమతిని పొందడం తప్పనిసరి. 2017లో ILP ని తిరిగి ప్రవేశపెట్టి, మళ్ళీ 2021 లో తొలగించారు.
ఇతర రాష్ట్రాల్లో ILP కోసం డిమాండ్లు
రాష్ట్రంలోకి బయటి వ్యక్తుల ప్రవేశాన్ని నియంత్రించేందుకు ILPని ప్రవేశపెట్టాలని కర్ణాటక, మేఘాలయ, అస్సాం రాష్ట్రాల్లో ప్రజల నుండి డిమాండ్లు వచ్చాయి.
ప్రస్తావనలు
<references group="" responsive="1">
వర్గం:భారతీయ పౌరసత్వం
కల్తీ
నూనెకల్తీ
బ్లెండెడ్‌ వెజిటెబుల్‌ ఆయిల్‌' పేరుతో రెండు రకాల నూనెలను కలిపి విక్రయిస్తారు. 'బ్లెండెడ్‌' అనే పదాన్ని చాలా చిన్నగా ముద్రించి అమ్ముతుంటారు. ఉదాహరణకు వేరుశెనగ నూనె (80శాతం), పామాయిల్‌(20 శాతం)ను కలిపి ఒక కిలో ప్యాకెట్‌ చేస్తే.. ఏది ఎంత మోతాదులో ఉందో స్పష్టంగా కనిపించేలా ముద్రించాలి. కానీ ఉత్పత్తిదారులు తక్కువ ధర ఉన్న నూనెను ఎక్కువ మోతాదులో కలిపి.. ఆ వివరాలేవీ కనిపించకుండా 'వేరు శెనగ'ల బొమ్మలను కవర్‌పై పెద్దగా ముద్రిస్తారు. దీనివల్ల వినియోగదారు ఆర్థికంగా నష్టపోతారు.
పప్పులు కల్తీ
పాత, దెబ్బతిన్న పప్పులను విక్రయించడానికి ఉత్పత్తిదారులు.. మిఠాయిలో వాడే రంగులను పప్పుల్లో కలుపుతారు. చేతుల్లోంచి జారిపోతూ.. నిగనిగలాడే పప్పును చూసి.. ఇది నాణ్యమైనదనుకొని వినియోగదారులు కొంటుంటారు. నిజానికి నాణ్యమైన పప్పు అంతగా మెరవదు. మినప్పప్పు విషయంలోనూ టాల్కం పౌడర్‌ను వాడుతుంటారు. మినపప్పును చేతుల్లోకి తీసుకుంటే.. చేతికి పిండి తగిలితే.. అదీ కల్తీనే.
నెయ్యి కల్తీ
ఇందులో ఎక్కువగా వనస్పతిని కలిపి అన్ని ప్రముఖ సంస్థల పేర్లతోనూ విపణిలోకి తీసుకొస్తున్నారు. సాధారణ ఉష్ణోగతలో స్వచ్ఛమైన నెయ్యి గడ్డ కట్టదు. బాగా చల్లని వాతావరణంలో కొద్దిగా గడ్డకడుతుంది. వనస్పతిని కలిపిన నెయ్యి సాధారణ వాతావరణంలోనూ గడ్డకడుతుంది. వేడి చేస్తేగానీ కరగదు.
కారం కల్తీ
మిరపకాయల్లో తెల్లగా, పనికిరాని వాటిని పొడిచేసే క్రమంలో దానికి ఎరుపు రంగు రావడానికి 'సూడాన్‌' రంగులు వాడుతారు.
పండ్లు కల్తీ
మామిడి, అరటి పండ్లను ప్రత్యేక రసాయనాల్లో మగ్గబెడతారు. ఈ రసాయనాలు ఉపయోగించడం వల్ల ఆ పండ్ల పైపొర రంగు మారుతుంది. కానీ లోపల మాత్రం పచ్చిదనం అలాగే ఉంటుంది.
మాంసం కల్తీ
పశువైద్య నిపుణుల ఆమోదముద్ర ఉన్న మేకలు, గొర్రెల మాంసాన్ని విక్రయించాల్సి ఉండగా.. అదెక్కడా అమలు కావడం లేదు
బిర్యానీ కల్తీ
చికెన్‌, మటన్‌ బిర్యానీలు, తందూరీ చికెన్‌లలోనూ రంగులేస్తుంటారు. ముఖ్యంగా ఫాస్ట్‌ఫుడ్‌ కేంద్రాల్లో చికెన్‌ను దోరగా వేయించి, వేలాడదీసి అమ్ముతుంటారు. చిత్రమైన రంగులో మెరుస్తుంటుంది. ఇలా రంగు రావడానికి చికెన్‌పై రంగు వేస్తారు.
మిఠాయిలు కల్తీ
వీటిలో పరిమిత స్థాయిలో రంగులేయాల్సి ఉంటుంది. కిలో పరిమాణానికి 10 మి.గ్రా. రంగు వేయాలి. చాలావరకూ ఈ ప్రమాణాలు పాటించరు. కొన్ని మిఠాయి దుకాణాల్లో నిషేధిత 'మెటానిల్‌' పసుపు రంగును జిలేబీల కోసం, 'రొడొమిన్‌ బి' పింకు రంగును పీచు మిఠాయిలకు వాడుతుంటారు.
అనారోగ్య సమస్యలు
కల్తీ ఆహారాలతో ప్రజారోగ్యం దెబ్బతింటోంది, కల్తీ ఆహారం వల్ల దీర్ఘకాలంలో మధుమేహం, అధిక రక్తపోటు వంటి అనారోగ్య సమస్యలు చుట్టుముడతాయి. జీర్ణకోశ సమస్యలు, క్యాన్సర్‌ వంటి ప్రమాదకర జబ్బులకు దారితీస్తుంది. రోడ్డు పక్కన ఆహారాలను సాధ్యమైనంత వరకూ తినకపోవడమే మంచిది.
బయటి లింకులు
వర్గం:నేరాలు
దొంతులమ్మ
దొంతులమ్మ ఆంధ్ర యోగిని, అవధూత. ఆమె అరవైయేళ్ళ వయసులో కూడా నెత్తిమీద నీళ్ళ కుండల్ని దొంతలుగా పెట్టుకొని మోస్తూ ఉండేది. అందువల్ల ఆ ప్రాంత జనం ఆమెను "దొంతులమ్మ" అని పిలిచేవారు. ఆమె తన అరువది యేళ్ల వయసుకో కృష్ణా జిల్లా మచిలీపట్నం చేరింది. ఒక యోగి ఆమెకు దర్శనం ఇచ్చి సంసార బంధాలను వదిలెయ మని ఆదేశిస్తే, భర్త అనుమతితో ఇల్లు వదిలి వచ్చేసింది. దీక్ష నిచ్చి పంపాడు యోగి .ఆమె అవధూతగా మారి ఏంతో దూరం నడచి శ్రీ శైలం చేరింది .దిగంబరంగా తిరిగేది .బాహ్య స్పృహ ఉండేది కాదు .నిరంతరం సమాధి స్థితిలో ఉండేది.
మహిమలు
ఆమె బందరు చేరి జగన్నాధపురంలో ఉండేది. ఆమెను కర్రతో కొట్టబోయిన బోయిన వాడి చేయి చచ్చుపడిపోయింది. తర్వాత ఆమె అనుగ్రహంతో బాగయిపోయింది. ఒకరోజు ఆమె ఒక న్యాయవాది అరుగుపై కూర్చుని ఉండగా ఆయన కోపంతో ఆమె బట్టల మూటను కాలితో తన్నాడు. ఆమె నవ్వుతూ వెళ్ళిపోయింది. తరువాత ఆయన కాలు మంటలకు గురై చాలా బాధపడ్డాడు. ఇటువంటి అనేక మహిమలు ఆ ప్రాంతంలో జరిగాయి. ఈ మహిమలు క్రమంగా అంతటా వ్యాప్తి చెందాయి. ఒకరోజు ఆమె బందరు రోడ్డు ప్రక్క ఒక అరుగుపై ముటలతో కూర్చుని ఉంది. ముగ్గురు స్త్రీలు బందరులో బట్టల వ్యాపారం కోసం వచ్చి రాత్రి ఆమె ఉండే ప్రదేశానికీ చేరారు. వారు ఈ దొంతులమ్మ ఏదైనా చేస్తుందేమోనని భయపడ్డారు. కానీ ఆమె కళ్ళనుండి సూర్యకిరణాలు వెలువడినవి. వాటిని చూసి ఆ స్త్రీలు ఆశ్చర్యానికి లోనయి ఆమె శిష్యులైనారు. ఆమె వారికి పిలిచి కారం ముద్దను వారి నోటికి అందించింది. అది తీపి పదార్ధంగా మధురంగా మారినది. వారు బందరు వచ్చినప్పుడల్లా అమెను కలుసుకొని వెళ్ళేవారు.
ఆమె మిరపకాలయలు, ఉల్లి పాయలు, ఉప్పు తన గోనే సంచి కింద దాచి ప్రసాదంగా పెట్టేది .అవి అతి మధురాలయ్యేవి .ఆమె యే కొట్టు దగ్గర నిలబడితే ఆ కొట్టు ఆ రోజు విపరీతంగా లాభాలు గడించటం అందరికి అనుభవం .బ్రతి మాలి రప్పించు కొనే వారు .సర్కిల్ పేటలో చోడవరపు సుబ్బమ్మ అనే వితంతువు దత్త పుత్రుడు అమ్మ చెప్పినట్లే చని పోయాడు .ఈ విషయం ఆమెకు చెప్పటానికి వెళ్తే అమ్మ మండ్ర గబ్బల మీద కూర్చున్న దృశ్యం చూసి చకితురాలై ఆమె మహిమ అపరిమితం అని గ్రహించింది .ఆమెకు దత్త పుత్రుని మరణంతో పరీక్షించి వైరాగ్యం బోధించి శిష్యురాలిని చేసుకొన్నది.
ఒకాయన ఉపదేశం కోసం వస్తే అర్ధ రాత్రి శ్మశానానికి రమ్మన్నది .అతడు అలానే వెళ్లాడు .ఆమె పెద్ద పులి రూపంలో కని పించి భయ పెట్టింది .ఆయన పారి పోయాడని తెలుస్తోంది .పరీక్షించ కుండా ఎవరికి దీక్షనిచ్చేది కాదు చెరుకూరి పద్మ నాభ ప్రసాద్ బహాద్దర్ పక్ష వాతంతో కుడికాలు చచ్చు పడింది .ఆ కుటుంబం అమ్మ దగ్గరకు వచ్చి శరణు వేడింది .అమ్మ తన కాలును ఆతని కాలుతో గుడ్డ పేలికతో కట్టింది .కాసేపు అయిన తర్వాత ఆయన పక్షవాతం మాయ మైంది .అప్పట్నించి ఆ కుటుంబానికి ఆమె రక్ష .వాళ్లకు ఒక కూతురుండేది .ఆమెను అమ్మ ‘’రాణీ ‘’అని సంబోధించేది .ఆమెను చల్ల పల్లి జమీందార్ యార్ల గడ్డ శివ రామ ప్రసాద్ బహాద్దర్ గారికి ఇచ్చి వివాహం చేయాలని పద్మ నాభ ప్రసాద్ గారు భావించారు .కాని రాజా గారికి చేసుకోవటం ఇష్టం లేదు .కాని అమ్మ ధైర్యం చెప్పింది .ఈ పిల్లను మర్నాడే ముక్త్యాల జమీందార్ దత్తత తీసుకొని చల్ల పల్లి రాజా గారికిచ్చి వివాహం చేశారు .చల్ల పల్లి కోటలో దొంతులమ్మ అమ్మ వారికి ఘన సన్మానం చేశారు.
కారు మూరి కృష్ణ మూర్తి అనే ఆయన అమ్మ దగ్గర దీక్ష కోసం వచ్చాడు .ఆయన రామ తారక మంత్రాన్ని25 లక్షల సార్లు ,బాల మంత్రాన్ని ఏడు లక్షల సార్లు ,ప్రసన్నాంజనేయ మంత్రాన్ని నాలుగు లక్షల సార్లు జపించిన మహా పురుషుడు .అనేక సమారాధనలు ,అన్న సంతర్పణలు చేసిన కర్మిష్టి ..చీమల కోసం అయిదు మణుగుల పంచదార ను పోసిన భూత దయా పరుడు .అమ్మ అనుగ్రహం పొంది ఉపదేశం పొంది శిష్యుడై ఆమె తల పెట్టిన అనే సత్కార్యాలు నిర్వహించిన ఘనుడు కృష్ణ మూర్తి .బాబా మస్తాన్ అనే మహనీయుడు అమ్మతో అర్ధ రాత్రి దాకా తత్వ విచారణ చేసే వాడు .జొన్న విత్తుల శేష గిరి రావు అనే సంగీత కళా కారుడు నటుడు గురువు దండిస్తాడని భయ పడి అమ్మ పంచ చేరాడు .ఆమె అతన్ని మహా విద్వామ్శుడిని చేసింది .కుర్తాళం సిద్దేశ్వర పీఠానికి అది పతి అయిన కాను కొల్లు త్రివిక్రమ రావు గారు అమ్మ వద్ద జ్ఞాన భిక్ష పొంది ,ఆ తర్వాత సన్య సించి ఆ పీఠ ది పతి అయారు .ఆయనే విశ్వనాధ గారికి గురువు కూడా .మనశ్శాంతి లేని వారు అమ్మను దర్శిస్తే ,చల్లని చూపు తో మానసిక ప్రశాంతత నిచ్చేది అని గ్రంధాలు తెలియ జేస్తున్నాయి .ఆమె ఎప్పుడు ‘’వికల్ప సమాధి ‘’లో ఉండేదని ప్రత్యక్ష సాక్షులు చెప్పారు. అంటే మనస్సునకు ఆత్మ శక్తి స్వరూప అవస్థ కలగటం చేత సమాధి స్థితిలో –వికల్పాలు నష్టపోకుండా, చిత్తాన్ని బ్రహ్మలో లయం చేసి కేవల పర బ్రహ్మలో నిలిపి ఉంచటం అన్న మాట.
నిర్యాణము
ఆమె ఫిబ్రవరి 9 1932 రాత్రి పదకొండున్నరకు దేహాన్ని చాలించింది. ఆమె జననం1807 గా భావిస్తారు .దొంతులమ్మ ఉత్స వాలు బందరులో ఘనంగా నిర్వహిస్తారు .మాఘ మాసంలో పద కొండు రోజులు ఆరాధ నా ఉత్సవాలు ఘనంగా జరుగు తాయి .ఆమె విగ్రహం లంబాడి దుస్తులతో అలంకరించి ఉంటుంది ..జీవితం చాలించినా సమాధి నుండి భక్తుల కోర్కెలు తీరుస్తుంద నే నమ్మకం ఉంది.
ఇతర లింకులు
వర్గం:ఆంధ్ర యోగినులు వర్గం:ఆధ్యాత్మిక గురువులు
రాజశ్రీ పతి
right|thumb|175px|రాజశ్రీ పతి రాజశ్రీ పతి తమిళనాడు లోని కొయంబత్తూరు కు చెందిన ప్రముఖ పారిశ్రామిక వేత్త, వ్యాపార దక్షతగల వనిత. తెలుగు సంతతికి చెందిన మహిళ. Rajshree Sugars and Chemicals పరిశ్రమకు అధిపతి. ప్రస్తుతము భారత చక్కెర పరిశ్రమల సంఘమునకు అధ్యక్షురాలు.
కుటుంబము
రాజశ్రీ ప్రఖ్యాత పారిశ్రామికవేత్త, దాతృత్వమునకు పేరొందిన P. S. గోవింద స్వామి నాయుడు వంశమునకు చెందిన శ్రీ వరదరాజు కుమార్తె. తండ్రి వరదరాజు పార్లమెంటు సభ్యుడు, పేరొందిన దాత. లక్ష్మీ మిల్స్ కూటమికి చెందిన పతి సుందరాన్ని వివాహమాడింది.
పరిశ్రమలు
1992లో తండ్రి మరణము పిదప బాధ్యతలు స్వీకరించి అతి కొద్ది కాలములోనే కంపెనీని బహుముఖముగా విస్తరింప వచేసింది. Rajshree Sugars and Chemicals కూటమిలో చక్కెర, ఆల్కహాల్, విద్యుత్, బయోటెక్నాలజీ, ప్రత్తి, రియల్ ఎస్టేట్, పర్యాటక రంగము ముఖ్యమైనవి. 1990లో 50 కోట్లతో మొదలైన వ్యాపారము ప్రస్తుతము 300కోట్లకు విస్తరించింది.
మూలాలు
వర్గం:తమిళనాడు పారిశ్రామికవేత్తలు వర్గం:తమిళనాడు మహిళలు వర్గం:జీవిస్తున్న ప్రజలు వర్గం:పద్మశ్రీ పురస్కార గ్రహీతలు
భీమాసురుడు
భీమాసురుడు కుంభకర్ణుడు, కర్కటి లకు జన్మించిన రాక్షసుడు.
కర్కటుడు అనే రాక్షసుడు, పుష్కసి అనే భార్యతో సహ్యాద్రి పర్వతాలలో నివసించేవాడు. వారికి కలిగిన కూతురు కర్కటి. ఆమెను విరాధుడు అనే వాడికిచ్చి పెళ్ళిచేశారు. విరాధుడు దండకారణ్యంలో శ్రీరాముని చేతిలో మరణించాడు. కర్కటి తల్లిదండ్రులతో సహ్యాద్రి పర్వతాలలో నివసించసాగింది. ఒకనాడు అగస్త్య మహర్షి శిష్యుడైన సుతీక్ష్ణుడనే వాడు భీమానదిలో స్నానం చేయడానికి వచ్చినప్పుడు కర్కటుడు, పుష్కసి అతన్ని పట్టుకొని మింగబోయారు. అతడు కోపించి తన శాపాగ్నిచేత వారిద్దరినీ భస్మం చేశాడు. కర్కటి అప్పటి నుండి దిక్కుతోచక ఒంటరిగా కాలం గడపసాగింది.
ఒకనాడు కుంభకర్ణుడు సహ్యాద్రి పర్వతాలకు వచ్చి కర్కటిని చూసి ఆమెను గాంధర్వవిధిలో వివాహం చేసుకున్నాడు. కొన్నాళ్లు కర్కటితో గడిపినందువలన వారికి కొడుకు పుట్టాడు. వాడు 'భీముడు' అనే పేరుతో పెరిగాడు. పెద్దవాడైన భీమునికి కర్కటి తన వృత్తాంతం వివరించగా అతడు కుపితుడై తన తండ్రినీ, బంధువులనూ చంపిన శ్రీరాముడు విష్ణువు అవతారం కావడం చేత విష్ణు భక్తులైన మహర్షులను హింసించడం, యాగాలను ధ్వంసం చేయడం మొదలుపెట్టాడు. సహ్యాద్రి పర్వతాలలో బ్రహ్మను గూర్చి వేయి సంవత్సరాలపాటు గాఢమైన తపస్సు చేశాడు. బ్రహ్మదేవుడు ప్రత్యక్షమై కోరినవరాలిచ్చాడు.
వరగర్వంతో భీముడు దేవలోకంపై దండెత్తి దేవతలను ఓడించి, స్వర్గ సింహాసనాన్ని ఆక్రమించాడు. దిక్పాలకులు దిగంతాలకు పారిపోయారు. తరువాత భీముడు మర్త్య లోకాన్ని జయించాలని బయలుదేరాడు. ఆ కాలంలో కామరూప దేశాన్ని గొప్ప శివభక్తుడైన సుదక్షిణుడు పాలిస్తున్నాడు. భీముడు మొదటగా కామరూప దేశంపై దండెత్తి, సుదక్షిణుడిని ఓడించి అతన్ని అతని భార్య అయిన దక్షిణను డాకినీ శిఖరానికి తెచ్చి చెరసాలలో బంధించాడు. సుదక్షిణుడు భార్యాసమేతంగా శివున్ని పూజిస్తూ పంచాక్షరీ మంత్రాన్ని జపిస్తున్నాడు. భీమాసురుడు సమస్త భూమండలాన్ని హస్తగతం చేసుకొని, వేదధర్మాలను విధ్వంసం చేస్తూ సకల భోగాలను అనుభవించసాగాడు. ఋషులూ, దేవతలూ వాడి బాధలు భరించలేక కైలాసానికి వెళ్ళి పార్వతీపరమేశ్వరులకు రక్షించమని కోరారు.
మంత్రులచేత సుదక్షిణుని శివభక్తిని గురించి తెలుసుకొన్న భీముడు శివున్ని దూషించడం, పరిహాసం చేశాడు. అయితే శివుడి గొప్పతనాన్ని చెప్పడం సహించని భీముడు శివలింగం మీదకు కత్తిని విసరుతాడు. తక్షణమే లింగం నుండి శివుడు ఆవిర్భచించాడు. భీమాసురుడిని శివుడిని భీకరమైన పోరు జరిగింది. భీముడు, వాడి అనుచరులూ నానారకాల శస్త్రాస్త్రాలు ప్రయోగిస్తూ, శివుణ్ని దూషిస్తూ తిట్టసాగారు. కోపగించిన శివుడు రుద్రతాండవం చేస్తూ ఫాలనేత్రాన్ని తెరిచి భీమాసురుడిని భస్మం చేశాడు.
అలా లోకకంటకుడైన భీముణ్ణి చంపినచోట శివుడు భీమేశ్వరుడు అనే పేరుతో ద్వాదశ జ్యోతిర్లింగ రూపంలో వెలసి పూజలందుకుంటున్నాడు. ఇదే ప్రస్తుతం మహారాష్ట్రలో సహ్యాద్రి పర్వతాలలోని భీమ శంకరం.
మూలాలు
వర్గం:రాక్షసులు
దీపా శంకర్
బయటి లింకులు
వర్గం:తమిళ సినిమా నటీమణులు వర్గం:భారతీయ సినిమా నటీమణులు
పింగళి పార్వతీ ప్రసాద్
పింగళి పార్వతీ ప్రసాద్‌ (ఆగస్టు 9, 1947 - ఏప్రిల్ 12, 2020) ఆకాశవాణి, దూరదర్శన్‌ న్యూస్‌ రీడర్‌, రచయిత్రి. దాదాపు 35 ఏళ్లపాటు ఆకాశవాణిలోని సీనియర్ న్యూస్ రీడర్‌గా పనిచేసింది.
జీవిత విశేషాలు
పార్వతీ ప్రసాద్‌ 1947, ఆగస్టు 9న జన్మించింది. మచిలీపట్నంలోని హిందూ కళాశాలలో చదువుకుంది. పార్వతీ ప్రసాద్‌కు ముగ్గురు కుమారులు.
మరణం
పార్వతీ ప్రసాద్‌ అనారోగ్యంతో 2020, ఏప్రిల్ 12వ తేది ఆదివారం ఉదయం హైదరాబాదు, అమీర్‌పేటలోని తన నివాసంలో మరణించింది.
మూలాలు
వర్గం:1947 జననాలు వర్గం:2020 మరణాలు వర్గం:హైదరాబాదు జిల్లా మహిళా ఆకాశవాణి ప్రయోక్తలు వర్గం:కృష్ణా జిల్లా ఆకాశవాణి ఉద్యోగులు వర్గం:కృష్ణా జిల్లా ఆకాశవాణి ప్రయోక్తలు వర్గం:కృష్ణా జిల్లా రచయితలు
కటుకం మృత్యుంజయం
కటుకం మృత్యుంజయం తెలంగాణ రాష్ట్రానికి చెందిన రాజకీయ నాయకుడు. ఆయన 1983లో కరీంనగర్ నియోజకవర్గం శాసనసభ్యుడిగా ప్రాతినిధ్యం వహించాడు.
రాజకీయ జీవితం
కటుకం మృత్యుంజయం 1981లో గంభీరావుపేట్ గ్రామా పంచాయతీ వార్డు సభ్యుడిగా పనిచేసి 1983లో జరిగిన ఆంధ్రప్రదేశ్ శాసనసభ ఎన్నికల్లో కరీంనగర్ నియోజకవర్గం నుండి సంజయ్‌ విచార్‌ మంచ్‌ పార్టీ (స్వతంత్ర) అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి నలుమాచు కొండయ్య పై 20,510 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. మృత్యుంజయం కాంగ్రెస్ పార్టీలో చేరి 1992 నుండి 1995 వరకు గంభీరావుపేట సింగిల్‌ విండో చైర్మన్‌గా పనిచేసి ఉమ్మడి కరీంనగర్‌ సహకార బ్యాంక్‌ చైర్మన్‌గా ఎన్నికయ్యాడు. ఆయన 2020 మార్చిలో డీసీసీ అధ్యక్ష పదవికి, కాంగ్రెస్ ప్రాథమిక సభ్యత్వానికి రాజీనామా చేసి 2020 జూన్ 5న గంభీరావుపేటలో బీజేపీ రాష్ట్ర అధ్యక్షుడు బండి సంజయ్ సమక్షంలో భారతీయ జనతా పార్టీలో చేరాడు.
మూలాలు
వర్గం:ఆంధ్రప్రదేశ్ శాసన సభ్యులు (1983) వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
హెచ్.వి.ఆర్. అయ్యంగార్
హరవు వెంకటనరసింహా వరద రాజ అయ్యంగార్ CIE, ICS (1902 ఆగష్టు 23 – 1978 ఫిబ్రవరి 22) రిజర్వ్ బ్యాంక్ ఆఫ్ ఇండియా ఆరవ గవర్నరు. 1957 మార్చి 1 నుండి 1962 ఫిబ్రవరి 28 వరకు అతను పదవిలో ఉన్నాడు.
అతను ఇండియన్ సివిల్ సర్వీస్ సభ్యుడు. 1926 అక్టోబరు 20 న సేవలో ప్రవేశించాడు. అతను 1941 న్యూ ఇయర్ ఆనర్స్‌లో కంపానియన్ ఆఫ్ ది ఆర్డర్ ఆఫ్ ది ఇండియన్ ఎంపైర్ (CIE) గా నియమితుడయ్యాడు. రిజర్వ్ బ్యాంకు గవర్నర్‌గా నియమితుడయ్యే ముందు అతను స్టేట్ బ్యాంక్ ఆఫ్ ఇండియా ఛైర్మన్‌గా పనిచేశాడు.
అయ్యంగార్ హయాంలో, భారతీయ నాణేల వ్యవస్థ మునుపటి పైసలు, అణాల వ్యవస్థ నుండి ఆధునిక దశాంశ నాణేల వ్యవస్థకు మారింది. అతని పదవీకాలంలో భారతదేశంలో మొట్టమొదటిసారిగా వేరియబుల్ క్యాష్ రిజర్వ్ రేషియో, సెలెక్టివ్ క్రెడిట్ కంట్రోల్ లను కూడా ప్రవేశపెట్టారు. 1962లో అయ్యంగార్, భారత ప్రభుత్వం నుండి భారతదేశపు రెండవ అత్యున్నత పౌర పురస్కారమైన పద్మవిభూషణ్‌ను అందుకున్నాడు. 2002లో అతని జన్మ శతజయంతి సందర్భంగా, 1962 లో పదవీ విరమణ తర్వాత అయ్యంగార్ రాసిన వ్యాసాలతో కూడిన స్నాప్‌షాట్స్ ఆఫ్ హిస్టరీ— త్రూ ది రైటింగ్స్ ఆఫ్ హెచ్‌విఆర్ అయ్యంగార్ అనే పుస్తకాన్ని ఆయన కుమార్తె ఇందిర, అల్లుడు బిపిన్ పటేల్ సంకలనం చేసి సంపాదకత్వం వహించారు.
మూలాలు
వర్గం:1978 మరణాలు వర్గం:1902 జననాలు వర్గం:రిజర్వ్ బ్యాంకు గవర్నర్లు
కె.జి.అంబేగాంకర్
కె.జి.అంబేగాంకర్ రిజర్వ్ బ్యాంక్ ఆఫ్ ఇండియా కు ఐదవ గవర్నరుగా పనిచేసాడు. అతను 1957 జనవరి 14 నుండి 1957 ఫిబ్రవరి 28 వరకు ఈ పదవిలో ఉన్నాడు. అతను ఇండియన్ సివిల్ సర్వీస్ సభ్యుడు. రిజర్వు బ్యాంకు డిప్యూటీ గవర్నరుగా నియామకానికి ముందు ఆర్థిక కార్యదర్శిగా పనిచేశాడు. బి. రామారావు రాజీనామాతో అతను గవర్నరుగా బాధ్యతలు చేపట్టాడు. అమితావ్ ఘోష్ (20 రోజులు), BN అదార్కర్ (42 రోజులు) ల తర్వాత అతని పదవీకాలమే అతి తక్కువ (45 రోజులు). RBI గవర్నర్‌గా అంబేగావ్‌కర్ సంతకం ఏ నోటుపైనా కనిపించదు. అయితే స్వాతంత్ర్యం తర్వాత జారీ చేసిన రెండవ, మూడవ, నాల్గవ రూపాయి నోట్లపై ఆర్థిక కార్యదర్శిగా అతని సంతకం ఉంటుంది.
మూలాలు
వర్గం:రిజర్వ్ బ్యాంకు గవర్నర్లు
పద్మ సచ్‌దేవ్
పద్మ సచ్‌దేవ్ (ఆంగ్లం: Padma Sachdev) (జ: 1940) భారతీయ కవయిత్రి, నవలా రచయిత్రి. ఈమె జమ్మూ కాష్మీర్ రాష్ట్రపు అధికారిక డోగ్రీ భాషకు చెందిన మొదటి ఆధునిక కవయిత్రి. ఈమె హిందీలో కూడా రచనలు చేయగలరు. ఈమె చాలా కవితా సంకలానల్ను ప్రచురించినా; వానిలో మేరీ కవితా మేరీ గీత్ (My Poems, My Songs) కు గాను 1971లో సాహిత్య అకాడమీ పురస్కారం ఇవ్వబడింది. ఈమె 2001 సంవత్సరంలో పద్మశ్రీ పురస్కారం పొందారు. ఈమె మధ్య ప్రదేశ్ రాష్ట్ర ప్రభుత్వపు కబీర్ సమ్మాన్ చే గౌరవించబడింది.
వ్యక్తిగత జీవితం
సచ్‌దేవ్ జమ్ములో 1940 సంవత్సరంలో ముగ్గురు పిల్లలలో పెద్దదానిగా జన్మించింది. వీరి తండ్రి సంస్కృత పండితుడైన ప్రొఫెసర్ జైదేవ్ బాబు. ఈమె గాయకుడైన సురీందర్ సింగ్ ను 1966 లో వివాహం చేసుకొన్నది. వీరు ప్రస్తుతం న్యూఢిల్లీ లో నివసిస్తున్నారు.
వృత్తిజీవితం
సచ్‌దేవ్ ఆకాశవాణి, జమ్ము కేంద్రంలో అనౌన్సర్ గా చేరారు. తర్వాత ఆమె ముంబై కేంద్రంలో కూడా కొంతకాలం పనిచేశారు. ఈమె రచించిన చాలా పుస్తకాలు ప్రచురించబడ్డాయి. వానిలో తావి తే చంహాన్ (Rivers Tavi and Chenab, 1976), నెరియా గలియా (Dark Lanes, 1982), పోతా పోతా నింబల్ (Fingertipful Cloudless Sky, 1987), ఉత్తర వాహిని (1992), తైంతియన్'' (1992) మొదలైనవి ముఖ్యమైనవి.
బయటి లింకులు
వర్గం:1940 జననాలు వర్గం:జమ్మూ కాశ్మీర్ వ్యక్తులు వర్గం:పద్మశ్రీ పురస్కారం పొందిన మహిళలు
ఖుషి కపూర్
ఖుషి కపూర్ (జననం 2000 నవంబరు 5) భారతదేశానికి చెందిన సినిమానటి.
బాల్యం, విద్య
ఖుషీ కపూర్ 2000 నవంబరు 5న మహారాష్ట్రలోని ముంబై లో శ్రీదేవి, బోనీ కపూర్ దంపతులకు రెండో సంతానంగా జన్మించింది. ఆమె సోదరి జాహ్నవి. అక్కడే ధీరూబాయ్ అంబానీ స్కూల్​లో ఖుషి కపూర్ విద్యాభ్యాసం పూర్తిచేసింది. లండన్‌ ఫిలిం స్కూల్లో నటనలో శిక్షణ తీసుకుంది.
కెరీర్
ప్రసిద్ధ ఆర్చీస్ కామిక్స్ సిరీస్‌ ఆధారంగా 2023లో రూపొందుతున్న భారతీయ చలనచిత్రం ది ఆర్చీస్ లో సుహానా ఖాన్, రోహిత్ చెత్రీ లతో పాటు ఖుషీ కపూర్ నటిస్తోంది. దీనికి జోయా అక్తర్ దర్శకత్వం నిర్వహిస్తున్నాడు.
మూలాలు
వర్గం:2000 జననాలు వర్గం:సినిమా నటీమణులు వర్గం:హిందీ సినిమా నటీమణులు
ప్రేమ్‌జీ
ముల్లమంగళ పరమేశ్వరన్ భట్టారిపాడ్ (23 సెప్టెంబరు 1908 - 10 ఆగస్టు 1998), ప్రేమ్‌జీ అని కూడా పిలుస్తారు. సామాజిక కార్యకర్త, రచయిత, నటుడు. పిరవి సినిమాకు ఉత్తమ నటుడిగా జాతీయ చిత్ర అవార్డును గెలుచుకున్నాడు.
జీవిత విషయాలు
ప్రేమ్‌జీ 1908, సెప్టెంబరు 23న కేరళ రాష్ట్రం, మలప్పురంలోని వన్నేరిలో జన్మించాడు. ఇతని పెద్ద సోదరుడు ఎంఆర్ భట్టారిపాడ్, మలయాళ నాటకరంగంలో పేరొందిన వ్యక్తి. నంబుదిరి సమాజంలో ఉన్న కులతత్వం, సాంప్రదాయ వాదంకు వ్యతిరేక పోరాటంలో వి.టి.భట్టారిపాడ్, ఈయెమ్మెస్, అతని సోదరుడు ఎంఆర్ భట్టారిపాడ్‌తో కలిసి పనిచేశాడు. ప్రేమ్‌జీ 40 ఏళ్ళ వయసులో త్రిస్సూరులోని కంజనిలోని కరువత్ ఇల్లంకు చెందిన ఆర్య అంతర్జనమ్ (28 సంవత్సరాలు)ను వివాహం చేసుకున్నాడు. ఆర్య అంతర్జనమ్ 17 సంవత్సరాల వయస్సు నుండి వితంతువుగా ఉంది. నంబుదిరి సమాజంలో వితంతు వివాహాలను పూర్తిగా నిషేధించినప్పుడు ఈ వివాహం జరిగింది. అంతకు తొమ్మిదేళ్ళ క్రిందట ఉమా అంతర్జనమ్ తో తన సోదరుడు ఎంఆర్‌బి వితంతు వివాహం తర్వాత ఆధునిక కేరళ చరిత్రలో ప్రేమ్‌జీది రెండవ వితంతు వివాహం.
ప్రేమ్‌జీ తన 19 ఏళ్ళ వయసులో త్రిస్సూరులోని మంగళోదయం ప్రెస్ లో ప్రూఫ్ ఎడిటర్‌గా తన వృత్తి జీవితాన్ని ప్రారంభించాడు. విటి భట్టారిపాడ్ రచించిన అడుక్కలయిల్ నిన్ను అరంగతక్కు నాటకంలో తొలిసారిగా నటించాడు. అటుతరువాత అనేక నాటకాల్లో నటించాడు. ఎంబిఆర్ రాసిన మరక్కుదక్కుల్లిలే మహానరకం, మూతిరింగోడ్ భవత్రతన్ నంబూతిరిపాడ్ రాసిన అఫాంటే మకల్, చెరుకాడ్ నమ్మలోను, స్నేహిబింబంగల్, పిఆర్ వారియర్ రాసిన చవిట్టిక్కుజచ మన్నూ వంటి నాటకాల్లో నటించాడు. కలకౌముడి నాటక కూట్టైమా నిర్మించిన షాజహాన్ నాటకంలో తన నటనకు కేరళ ప్రభుత్వం నుండి బంగారు పతకం అందుకున్నాడు. కేరళ సంగీత నాటక అకాడమీ నుండి ఫెలోషిప్ కూడా అందుకున్నాడు. నాటకరంగంలో రాణించిన తరువాత సినీరంగంలోకి అడుగుపెట్టాడు.
మిన్నమినుంగు సినిమాలో తొలిసారిగా నటించి తచోలి ఒతెనెన్, కుంజాలి మరక్కర్, లిసా, యాగం, ఉత్తరాయణం, పిరవి వంటి 60 సినిమాలలో నటించాడు. 1989లో షాజీ ఎన్. కరుణ్ దర్శకత్వం వహించిన పిరవి (1989)లో తప్పిపోయిన తన కొడుకును వెతకే తండ్రిగా నటించి ఉత్తమ నటుడిగా జాతీయ చిత్ర అవార్డుతోపాటు కేరళ రాష్ట్ర చలనచిత్ర పురస్కారాన్ని, ఉత్తమ మలయాళ నటుడిగా ఫిలింఫేర్ అవార్డును గెలుచుకున్నాడు. అనేక ప్రశంసలు పొందిన రితుమతి నాటకంకోసం సపక్త్ని, నాల్కలికల్, రక్త సందేశం, ప్రేమ్జీ పదన్ను అనే శ్లోకాలు సేకరించాడు.
మరణం
1998, ఆగస్టు 10న తన 90 సంవత్సరాల వయస్సులో మరణించాడు.
అవార్డులు
జాతీయ చలనచిత్ర పురస్కారాలు:
కేరళ రాష్ట్ర చలనచిత్ర పురస్కారాలు :
దక్షిణాది ఫిల్మ్‌ఫేర్ పురస్కారాలు:
బయటి లింకులు
వర్గం:1908 జననాలు వర్గం:1998 మరణాలు వర్గం:భారత జాతీయ చలనచిత్ర పురస్కార విజేతలు
హిప్పీ (సినిమా)
హిప్పీ 2019లో విడుదలైన తెలుగు సినిమా.
కథ
హిప్పీ దేవదాస్‌ (కార్తికేయ) ఇంజనీరింగ్‌ కంప్లీట్‌ చేసి మార్షల్‌ ఆర్ట్స్ ప్రాక్టీస్ చేస్తున్న సమయంలో స్నేహ (జజ్బా సింగ్) అనే అమ్మాయితో ప్రేమలో పడతాడు. స్నేహతో కలిసి లాంగ్‌ డ్రైవ్‌కు వెళ్లినప్పుడు ఆమె ఫ్రెండ్‌ ఆముక్తమాల్యద(దిగంగన సూర్యవంశీ)ను చూసి తొలి చూపులోనే మళ్లీ ప్రేమలో పడతాడు. స్నేహను కాదని ఆముక్తమాల్యద చుట్టూ తిరుగుతుంటాడు. హిప్పీకి ఇన్నాళ్లు తన మీద ఉన్నది ప్రేమ కాదు ఎట్రాక్షన్ అని అర్థం చేసుకున్న స్నేహ, వేరే పెళ్లి చేసుకొని వెళ్లిపోతుంది. తరువాత హిప్పీ, ఆముక్తమాల్యదలు దగ్గరవుతారు.కానీ అక్కడి నుంచే అసలు కథ మొదలువుతుంది. ఆముక్తమాల్యద తన ఆంక్షలతో హిప్పీకి నరకం చూపిస్తుంది. చెప్పినట్టు వినాలని, చెప్పిన టైంకి రావాలని ఇబ్బంది పెడుతుంది. దీంతో ఎలాగైనా ఆముక్తమాల్యదను వదిలించు కోవాలనుకుంటాడు హిప్పీ. అందుకోసం హిప్పీ ఏం చేశాడు?చివరకు హిప్పీ, ఆముక్తమాల్యదలు కలిసున్నారా విడిపోయారా? అన్నదే మిగతా కథ.
మూలాలు
వర్గం:2019 తెలుగు సినిమాలు వర్గం:జె.డి.చక్రవర్తి సినిమాలు
ప్రేమించి పెళ్ళి చేసుకో (1965 సినిమా)
కథ
ప్రొఫెసర్ కృష్ణ తను పనిచేసే కాలేజీలో పిల్లలకు ఇతర పాఠాలతోపాటు బ్రహ్మచర్య పాఠాలు కూడా బోధిస్తాడు. ప్రేమను అవహేళన చేస్తాడు.ప్రేమ సాధారణంగా భగ్నమౌతుందనడానికి ఆధారంగా రోమియో జూలియట్, ఆంటోనీ క్లియోపాత్రా, అంబికాపతి - అమరావతి ఉదంతాలను పేర్కొంటాడు. అతని బ్రహ్మచర్యనిష్టకు, నిజాయతీకి విద్యార్థులందరూ అతడిని ఒక దేవుడిగా కొలుస్తారు. ఆ కాలేజీ విద్యార్థిని రాధ అతడిని ప్రేమిస్తుంది. అతని బ్రహ్మచర్య దీక్ష ఏపాటిదో తెలుసుకోవాలని పంతం పడుతుంది. కృష్ణ ఆమె అందానికి లొంగిపోతాడు. పెళ్ళి చేసుకోవాలని నిశ్చయించుకుంటాడు. కాని రాధ మేనమామ, తల్లి ఆమెను ఒక కోటీశ్వరునికి ఇచ్చి పెళ్ళిచేయాలనుకుంటారు. ఒక రోజున రాధాకృష్ణులు బోటులో విహరిస్తూ ఉండగా రాధ ప్రమాదవశాత్తు నీటిలో మునిగిపోతుంది. ఆమె మేనమామ ఆమెను రహస్యంగా రక్షించి రైలులో తీసుకువెళుతుండగా రైలు నుండి జారిపడిన రాధకు మతిమరుపు వస్తుంది. పూర్వస్మృతిని కోల్ఫోతుంది. తనను వివాహం చేసుకోదలచిన కోటీశ్వరుడి ఇంటిలో ఆమె చికిత్స పొందుతూ ఉంటుంది. ఈలోగా కృష్ణ కాలేజీ ఉద్యోగం కోల్ఫోయి ఒక గనిలో అటెండర్‌గా చేరతాడు. ఆ గని యజమానే రాధను చేసుకోదలచిన కోటీశ్వరుడు. తన ప్రేమ తొలిదశలో పాడిన ఒక పాటను కృష్ణ పాడుతుండగా వినిన రాధకు పూర్వస్మృతి వస్తుంది. ఆమె అమాంతంగా కృష్ణ దగ్గరకు వచ్చి అతనితో వచ్చివేస్తానంటుంది. కాని కృష్ణ ఆమె కోటీశ్వరునివద్దనే సుఖపడుతుందన్న ఉద్దేశంతో ఆమెను కాదంటాడు. ఇద్దరు కూడా ఆత్మహత్యోన్ముఖులై ఉండగా వారి నిర్మల ప్రేమకు హర్షించి ఆ కోటీశ్వరుడే వారిద్దరినీ వివాహం చెసుకోవలసిందిగా ఆశీర్వదిస్తాడు.
మూలాలు
వర్గం:డబ్బింగ్ సినిమాలు వర్గం:నాగయ్య నటించిన సినిమాలు
కె.ఆర్.శ్రీనివాస అయ్యంగారు
కొడగనల్లూర్ రామస్వామి శ్రీనివాస అయ్యంగార్ (1908–1999) కె.ఆర్.శ్రీనివాస అయ్యంగారు గా సుపరిచితుడు. అతను ఆంగ్లంలో భారతీయ రచయిత, ఆంధ్ర విశ్వవిద్యాలయం నకు మాజీ వైస్-ఛాన్సలర్. అతనికి 1985లో సాహిత్య అకాడమీ ఫెలోషిప్ లభించింది.
జీవిత విశేషాలు
శ్రీనివాస అయ్యంగార్ 1908 ఏప్రిల్ 17 న జన్మించాడు. అతను 1947 లో ప్రారంభమైన ఆంధ్ర విశ్వవిద్యాలయంలో ఆంగ్ల విభాగంలో చేరాడు. 1966 జూన్ 30 న, అతను ఆంధ్ర విశ్వవిద్యాలయం వైస్-ఛాన్సలర్ అయ్యాడు. 1968 నవంబరు 29 వరకు కొనసాగాడు. విశ్వవిద్యాలయంలో పురాతనమైన విభాగాలలో ఒకటి అయిన ఇంగ్లీష్ ఆధునిక యూరోపియన్ భాషల విభాగంగా మలచబడింది. తరువాత అతను 1969 నుండి 1977 వరకు సాహిత్య అకాడమీ ఉపాధ్యక్షుడిగా, తరువాత 1977 నుండి 1978 వరకు దాని ఏక్టింగ్ ప్రెసిడెంటుగా పనిచేశాడు. అతను ప్రెస్ కౌన్సిల్ ఆఫ్ ఇండియా సభ్యునిగా పనిచేసాడు. అతను సిమ్లాలోని ఇండియన్ ఇనిస్టిట్యూట్ ఆఫ్ అడ్వాన్స్‌డ్ స్టడీ గవర్నర్ల బోర్డు సభ్యుడిగా  1970 నుండి 1979 వరకు పనిచేసాడు. అతను PEN, ఆల్ ఇండియా సెంటర్ ఎగ్జిక్యూటివ్‌ గా కూడా పనిచేసాడు. ఆంధ్ర, శ్రీ వెంకటేశ్వర విశ్వవిద్యాలయాలు అతనికి  డి. లిట్ డిగ్రీలు (హానరిస్ కాసా) ప్రదానం చేశారు. అతని రచన ఆన్ ది మదర్ 1980 లో సాహిత్య అకాడమీ వార్షిక అవార్డును అందుకుంది.
అతను 1958 లో లీడ్స్ విశ్వవిద్యాలయంలో ఆంగ్లంలో భారతీయ రచనలపై ఉపన్యాసాలు ఇవ్వడానికి సిద్ధం చేశాడు, తరువాత ఇది  ఇండియన్ రైటింగ్ ఇన్ ఇంగ్లీష్  అనే పుస్తకానికి ఆధారమైంది.
అక్టోబర్ 1972 లో అయ్యంగార్ సిమ్లాలోని ఇండియన్ ఇనిస్టిట్యూట్ ఆఫ్ అడ్వాన్స్‌డ్  స్టడీలో శ్రీ అరబిందో రాసిన సావిత్రి (పుస్తకం) పై ఆరు ఉపన్యాసాలు ఇచ్చాడు: అవి ఈ క్రింది ఇతివృత్తాలను కలిగి ఉన్నాయి: యోగి, కవి; సావిత్రి లెజెండ్; అశ్వపతి ముందున్నవాడు; సావిత్రి అండ్ సత్యవాన్; సావిత్రి యోగ; డాన్ టు గ్రేటర్ డాన్.
అయ్యంగార్ బ్రిటిష్, అమెరికన్, కామన్వెల్త్ సాహిత్యాలు, తులనాత్మక సౌందర్యం,  భారతదేశం యొక్క ఆధ్యాత్మిక వారసత్వంపై విస్తృతంగా రచనలు చేసాడు. అతను 40 కి పైగా పుస్తకాలను రచించాడు.
బయటి లింకులు
వర్గం:ఆంధ్ర విశ్వవిద్యాలయం ఉప కులపతులు వర్గం:జన్మస్థలం తెలియని వ్యక్తులు
మంత్రపుష్పం
మంత్ర పుష్పం వేదాంతర్గతమైనది. తైత్తిరీయోపనిషత్తు లో మంత్ర పుష్పం, తైత్తిరీయారణ్యకంలో మహా మంత్రపుష్పం ఉన్నాయి. సహస్రశీర్షం దేవం' ఇత్యాది మంత్రాలు మంత్రపుష్పంగానూ, 'యోపాం పుష్పం వేద' ఇత్యాది మంత్రాలు మహా మంత్రపుష్పంగానూ ప్రసిద్ధిచెందాయి.
మననం చేసేవాణ్ణి రక్షించేది మంత్రం. మామూలుగా అయితే పుష్పాలతో దేవున్ని పూజిస్తాము. మంత్రం పఠిస్తూ పుష్పాన్ని సమర్పించడమనీ లేక మంత్రమనే పుష్పాన్ని సమర్పించడమనీ రెండు విధాల అర్ధాన్ని మంత్రపుష్పం అనే మాటకు చెప్పవచ్చును.
ధ్యానం, ఆవాహనం, మొదలైన షోడశోపచారాల పూజలో మంత్రపుష్పం కూడా ఒక అంగము. భగవత్పూజావసానం వంటి మంగళకర సందర్భాలలో మంత్రపుష్పం పఠించాలి.
సారాంశం
పరమ పురుషుడే మంత్రపుష్పాన్ని తొలుత ఉచ్చరించాడంటారు. అలా వ్యక్తమైన మంత్రాన్ని సమస్త ప్రాణికోటికి అందించేందుకు ఇంద్రుడు అన్ని వైపులా వ్యాపింపజేశాడని చెబుతారు. మోక్ష మార్గానికి మంత్రపుష్పాన్ని మించింది లేదని యజుర్వేదం వెల్లడిస్తోంది. అన్ని శుభాల్నీ కలగజేసే శ్రీమన్నారాయణుడికి నమస్కారం అనే శ్లోకపాదం మంత్రపుష్పంలో కనిపిస్తుంది. నారాయణుడే విశ్వానికి జీవనాధారమని, ఆయన మంగళకరుడు, నాశరహితుడని మంత్రపుష్పంలోని మూడో శ్లోకం చెబుతుంది. చీకటివెలుగులు సూర్యుడి వల్ల సంభవిస్తాయి. ఆ సూర్యుణ్ని సృష్టించింది శ్రీమన్నారాయణుడే. అందుకే "దైవం పరంజ్యోతి"  అంటారు. అతనే పరబ్రహ్మ. ధ్యానం, అది చేసేవాడు- రెండూ నారాయణుడే అని మంత్రపుష్ప సారాంశం.
ఉపయోగం
దేవాలయంలో పూజ చేసేటప్పుడు మంత్రపుష్పం చదువుతారు. పరమాత్మ సర్వత్రా ఉన్నాడని మంత్రపుష్పం చెబుతుంది. మానవుల లోపల, బయట కూడా పరమాత్మ వ్యాపించి ఉన్నాడని, ఆ పరమాత్ముడు ఏ రూపంలో ఉందో మంత్రపుష్పం చెబుతుంది.
‘‘మానవ శరీరంలో ముకుళించుకుని వున్న కమలంలో నాభి పైభాగంలో హృదయ కమలం వుంది. దానికి మొట్టమొదటి భాగాన అగ్నిశిఖలో పసుపు రంగుతో వడ్ల గింజ మొనలా దేవదేవుడు అణు రూపంలో వున్నాడు: అని మంత్ర పుష్పంలో వర్ణించబడింది. ’
చేతిలో పుష్పాలని తీసుకుని మంత్రపుష్పం పూర్తయిన తర్వాత ఆ పుష్పాలని భగవంతునికి సమర్పించి, నమస్కరించి, ఆ పుష్పాలని మన శిరస్సు మీద వేసుకుంటే ఆ దైవశక్తి మనలోకి ప్రవేశిస్తుందని భక్తుల విశ్వాసం.
మనిషిలో వున్న పరమాత్మ ఉనికిని తెలియజేసి భక్తుడు, పరమాత్మ ఒక్కటే అనే అద్వైత భావం కలిగించే మంత్రపుష్పాన్ని విన్నప్పుడు కళ్ళు మూసుకుని  పరమాత్మని దర్శనం చేసుకోవాలి.
భాహ్య లంకెలు
వర్గం:స్తోత్రములు
సేలం పట్టు
సేలం సిల్క్ యొక్క మరొక పేరు సేలం వెంపట్టు లేదా వెన్ పాట్టు అని కూడా పిలుస్తారు. దీనినే తెలుగులో సేలం పట్టు అని అంటారు. ఇది తమిళనాడు లోని  సేలం నందు తయారు చేసిన సిల్క్ దుస్తులకు ప్రతీక. ఇది మేధో సంపత్తి హక్కుల రక్షణ లేదా జియోగ్రాఫికల్ ఇండికేషన్ (జి ఐ) అనగా భౌగోళిక గుర్తింపు సంకేతం హోదాను పొందింది.
గుర్తింపు
తమిళనాడు రాష్ట్రము నందలి సేలంలో, చుట్టూ ఉండే ప్రాంతములలోని సిల్క్ చేనేత కార్మికులు, ఉత్తమమైన పట్టు ధోతీలు, చొక్కాలు, అంగవస్త్రాలు వంటి కొన్ని ఉత్పత్తి తయారీలో సంవత్సరాలు తరబడి కుటీర పరిశ్రమగా వెలుగొందుతూ, అదే విధముగా వారి వారి పట్టు పదార్థాలకు జాతీయ గుర్తింపు పొందడానికి డిమాండ్ దీర్ఘకాలంగా పెండింగ్లో ఉన్నది మంజూరు చేయబడింది. ఇప్పుడు సంతోషించు చేనేత కార్మికులు వారి వస్త్రములు నేయ చేయవచ్చును.
పట్టు దుస్తులు సేలం యొక్క ఏకైక బ్రాండ్. ఈ పట్టు కొరకు, అమ్మకాలు ఇంకా మంచి గుర్తింపు కోసం మార్గం సుగమం చేస్తూ, 1999 రూల్ 2003 చట్టం జియోగ్రాఫికల్ ఇండికేషన్స్ ప్రకారం, కేంద్ర ప్రభుత్వ జియోగ్రాఫికల్ ఇండికేషన్ అధీకృత వినియోగదారు సర్టిఫికెట్ పొందింది.
నేత సమాజాలు
సేలం నగరం చుట్టూ ఉన్న ఏడు నేత సమాజాలు ఈ క్రింద విధముగా ఉన్నాయి. వీటి అన్నింటికీ గుర్తింపు అధికారమిచ్చేటట్లు చేశారు.
ఆదాయం
సేలం వెన్ పాట్టు (వైట్ పట్టు) టర్నోవర్ సుమారు రూ 25-30 కోట్లు ఉంటాయని అంచనా.
మూలాలు
వర్గం:చీరలు వర్గం:సేలం జిల్లా వర్గం:దుస్తులు వర్గం:తమిళనాడు భౌగోళిక గుర్తింపులు వర్గం:సంస్కృతి
పక్కే కెస్సాంగ్ జిల్లా
భారతదేశం,అరుణాచల్ ప్రదేశ్ రాష్ట్రంలోని జిల్లాల్లో పక్కే కెస్సాంగ్ జిల్లా ఒకటి. 2018లో తూర్పు కామెంగ్ జిల్లా (విస్థీర్నం1932 చ.కి.మీ) నుండి పక్కే కెస్సాంగ్ జిల్లా విభజింపబడుటద్వారా ఏర్పడింది. గతంలో తూర్పు కమెంగ్ జిల్లాలో దక్షిణపు పరిపాలనా విభాగంలో ఐదు ప్రాంతాలు ఉన్నాయి.ఒక కొత్త జిల్లా సృష్టించడం ద్వారా అవి పిజెరాంగ్,పాసా వ్యాలీ (గుమ్టే,రిల్లో గ్రామాలు),పక్కే కెస్సాంగ్‌లోని పాకే కెస్సాంగ్,డిస్సింగ్ పాసో,సీజోసా (పక్కే టైగర్ రిజర్వ్ దాని లోపలఉంది)గా ఏర్పడ్డాయి.జిల్లా ప్రధాన కార్యాలయం లెమ్మి వద్ద (సెప్పా సమీపంలో) ఉంది. దీనికి పశ్చిమాన పశ్చిమ కామెంగ్ జిల్లా,తూర్పు కామెంగ్ జిల్లా,వాయువ్య దిశలో,సోనిత్పూర్,దక్షిణాన అస్సాంలోని బిస్వానాట్ జిల్లా,ఆగ్నేయంలో పాపుమ్ పరే జిల్లా,తూర్పున క్రా దాది జిల్లాతో జిల్లా సరిహద్దులను పంచుకుంటుంది.ఇది తూర్పు కామెంగ్ జిల్లా నుండి 2018 డిసెంబరు14 న విభజించబడింది.
అరుణాచల్ ప్రదేశ్,అస్సాం సరిహద్దులో జాతీయ రహదారి 13(ఇది ట్రాన్స్ అరుణాచల్ ప్రధాన ఉన్నత రహదారి)కి దక్షిణంగా ఉన్న జిల్లాలో ఎక్కువ భాగం నమేరి జాతీయ ఉధ్యానవనం పరిధిలో ఉంది.
పరిపాలన,రాజకీయం
పక్కే కసాంగ్ అరుణాచల్ ప్రదేశ్ శాసనసభ నియోజకవర్గం,ఇది అరుణాచల్ పశ్చిమ లోకసభ నియోజకవర్గంలో ఒక భాగంగా ఉంది.
పర్యాటకఆకర్షణలు
జిల్లా మొత్తం పచ్చదనంతో కప్పబడిన సుందరమైన పర్వత ప్రాంతంలో ఉంది.జిల్లాలో పర్యాటక ఆకర్షణలు పాసా లోయ,పక్కే లోయ ఉన్నాయి.పాసా లోయ పరిసర శ్రేణులు జిల్లా ఉత్తర భాగాన్ని పిజెరాంగ్ నుండి లుమ్డంగ్,రిల్లో ప్రాంతాల వరకు ఉన్నాయి.పక్కే లోయ,పరిసర శ్రేణులు జిల్లా మధ్య దక్షిణ భాగాలను కలిగి ఉన్నాయి.కొన్ని ముఖ్యమైన ఆకర్షణలు ఈ క్రింది విధంగాఉన్నాయి:
వృక్షజాలం,జంతుజాలం
thumb| పక్కే పులుల అభయారణ్యం దృశ్యం 1977లో పక్కే కెస్సాంగ్ జిల్లా862 చ.కి.మీ(332 చ.మైళ్లు)విస్తీర్ణంకలిగిన పఖుయ్ వన్యప్రాణుల అభయారణ్య నిలయం.
సీజోసా
thumb| సీజోసా దృశ్యం ఇది సీజోసా పక్కే కెస్సాంగ్ జిల్లాలోని ఒక ప్రాంతం. ఇక్కడ అదనపు ఉప కమిషనరు కార్యాలయం ఉంది. ప్రధానంగా నైషి,గాలో,పురోయిక్ ప్రజలు ఇక్కడ నివసిస్తారు.పాకే వన్యప్రాణుల అభయారణ్యం ఇక్కడ ఉంది.సీజోసా పట్టణం పక్కేనది వెంట ఉంది.ప్రతి గురువారం అస్సాంనుండి ప్రజలు ప్రధానంగా ఇటాఖోలా వంటి ప్రదేశాల నుండి కూరగాయలు, బట్టలు మొదలైనవి అమ్మేందుకు వస్తారు.అస్సాం సీజోసా ప్రజలు స్నేహపూర్వక సంబంధాన్ని పంచుకుంటారు.ఇది విహార యాత్రకు గొప్ప ప్రదేశం, ప్రతి సంవత్సరం చాలా మంది పర్యాటకులు సీజోసాకు విహార యాత్ర కోసం వస్తారు.సీజోసా 2004 లో భారీగా వరదలకు గురైంది.దాని అందాన్ని నాశనం చేసింది.కానీ ఇప్పుడు బాగా అభివృద్ధి చెందుతోంది. సీజోసా లోపలి లైన్ చెక్ గేట్‌లో అస్సాం ప్రభుత్వం స్థానికంగా ఎన్‌డి డ్యామ్ అని పిలువబడే నీటిపారుదల ఆనకట్టను నిర్మించింది. సీజోసా పర్వత ప్రాంతాల చుట్టూ,అడవి ఏనుగులు,ఇతర అడవి జంతువులు,పక్షి రకాలు ప్రత్యేకంగా పక్కే టైగర్ రిజర్వ్ నుండి హార్బిల్స్ ఉన్నాయి.సీజోసాలో 1986 లో స్థాపించబడిన స్టేట్ బ్యాంక్ ఆఫ్ ఇండియా బ్రాంచ్ ఉంది.ఇది సుమారు పాకే కెసాంగ్ నియోజకవర్గానికి, అస్సాం చుట్టుపక్కల గ్రామాల నుండి ఇటాఖోలా నుండి సీజోసా ప్రజల 7000 మందికి సేవలు అందిస్తోంది.
జనాభా
thumb| నైషి ప్రజలు డోని-పోలో మతాన్ని ఆచరిస్తూ,విభిన్న సంస్కృతులు,నమ్మకాలతో జిల్లాలో ఒకే రకమైన వివిధ తెగలు నివసిస్తున్నాయి.వీటిలో అత్యధిక జనాభా కలిగిన నైషి మొత్తం జిల్లా అంతటా చెల్లా చెదురుగా ఉన్నాయి.ఇతర తెగలు ముఖ్యంగా గాల్లో, పురోయిక్,పక్కే,పాసా,పాపు,డిస్సింగ్,పాసో నది సమీపంలో ఉన్న ప్రాంతాలలో కనిపిస్తారు.
స్వాతంత్ర్యం వచ్చినప్పటి నుండి,జనాభాలో ఎక్కువ భాగం జిల్లా రాజధాని సెప్పాకు మకాం మార్చారు. ఆధునికవాదం ఆరంభంతో,అలాంటివారి నైషికి చెందిన న్యోకుమ్,పురోయిక్ గుమ్కుమ్-గుంపా,గాల్లోకి చెందిన మోపిన్లను పక్కే కెస్సాంగ్ జిల్లాలో పూర్తిస్థాయిలో జరుపుకుంటారు.
కోరో
కోరో అనేది టిబెటో బర్మన్ భాష ,ఇది తూర్పు కామెంగ్ జిల్లాలో అకా (హ్రూసో) లో నివసించే సుమారు 800 నుండి 1200 మంది వరకు ప్రాథమిక పదజాలానికి ప్రత్యేకమైన పదాలతో మాట్లాడతారు.వారి భాష దూర పదాలకు సంబంధించింది. తూర్పున తానితో పోలికలు ఉన్నప్పటికీ,ఇది టిబెటో బర్మన్ ప్రత్యేక శాఖగా కనిపిస్తుంది. కోరో టిబెటో బర్మన్ కుటుంబంలోని వివిధ శాఖలలోని ఏ భాషలా కాకుండా ఉంటుంది. బానిసలుగా ఈ ప్రాంతానికి తీసుకువచ్చిన వ్యక్తుల సమూహం నుండి ఇది ఉద్భవించిందని పరిశోధకులు ఊహించారు.
నేషనల్ జియోగ్రాఫిక్ పత్రిక బృందం "ఎండ్యూరింగ్ వాయిసెస్" ప్రాజెక్టులో భాగంగా రెండు హ్రూసో భాషలను (అకా మిజి) పరిశోధన చేస్తున్నప్పుడు కోరోను 2010 లో డేవిడ్ హారిసన్, గ్రెగొరీ ఆండర్సన్, గణేష్ ముర్ముల భాషా బృందం గుర్తించింది. ఇది మునుపటి పరిశోధకులు గమనించారు.
ఇది కూడ చూడు
వర్గం:అరుణాచల్ ప్రదేశ్ జిల్లాలు
సై
సై 2004 లో రాజమౌళి దర్శకత్వంలో విడుదలైన ఒక విజయవంతమైన సినిమా. నితిన్, జెనీలియా, శశాంక్ ప్రధాన పాత్రలు పోషించారు.
పాటలు
ఈ సినిమాకు ఎం. ఎం. కీరవాణి సంగీత దర్శకత్వం వహించాడు.
మూలాలు
వర్గం:తెలుగు క్రీడల చిత్రాలు వర్గం:2004 తెలుగు సినిమాలు
కటారి దేవేందర్ రావు
కఠారి దేవేందర్ రావు తెలంగాణ రాష్ట్రానికి చెందిన రాజకీయ నాయకుడు. ఆయన 1999లో కరీంనగర్ నియోజకవర్గం శాసనసభ్యుడిగా ప్రాతినిధ్యం వహించాడు.
రాజకీయ జీవితం
కటారి దేవేందర్ రావు 1981లో జరిగిన కరీంనగర్ మున్సిపల్ ఎన్నికల్లో సవరన్ స్ట్రీట్ ప్రాంతం నుంచి ఇండిపెండెంట్ కౌన్సిలర్‌గా గెలిచి తన రాజకీయ ప్రస్థానాన్ని మొదలు పెట్టాడు. ఆయన 1985లో అప్పటి మున్సిపల్ చైర్మన్ నరహరిపై అవిశ్వాసం పెట్టి కాంగ్రెస్ మద్దుతుతో మున్సిపల్ చైర్మన్‌గా తొలిసారి ఎన్నికయ్యాడు. దేవేందర్ రావు 1987లో జరిగిన మున్సిపల్ చైర్మన్ ప్రత్యక్ష ఎన్నికల్లో కాంగ్రెస్ అభ్యర్థిగా పోటీ చేసి రెండోసారి చైర్మన్‌గా, 1995లో జరిగిన మున్సిపల్ ఎన్నికల్లో స్వతంత్ర అభ్యర్థిగా పోటీ చేసి మూడోసారి చైర్మన్‌గా ఎన్నికయ్యాడు.
మూలాలు
వర్గం:ఆంధ్రప్రదేశ్ శాసన సభ్యులు (1999) వర్గం:2018 మరణాలు వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
పాములచింతబండ
పాములచింతబండ, ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, చింతపల్లి మండలంలోని గ్రామం.ఇది మండల కేంద్రమైన చింతపల్లి నుండి 15 కి. మీ. దూరం లోను, సమీప పట్టణమైన అనకాపల్లి నుండి 100 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 4 ఇళ్లతో, 16 జనాభాతో 17 హెక్టార్లలో విస్తరించి ఉంది. గ్రామంలో మగవారి సంఖ్య 6, ఆడవారి సంఖ్య 10. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 16. గ్రామం యొక్క జనగణన లొకేషన్ కోడ్ 585287 .పిన్ కోడ్: 531111.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, మాధ్యమిక పాఠశాల‌లు చింతపల్లిలోను, ప్రాథమికోన్నత పాఠశాల కొమ్మంగిలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల చింతపల్లిలోను, ఇంజనీరింగ్ కళాశాల మాకవరపాలెంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విజయనగరంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల చింతపల్లిలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ఆటో సౌకర్యం గ్రామానికి 5 కి.మీ. లోపు దూరంలో ఉంది. ప్రభుత్వ రవాణా సంస్థ బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. అంగన్ వాడీ కేంద్రం, ఆశా కార్యకర్త గ్రామం నుండి 5 కి.మీ. లోపు దూరంలో ఉన్నాయి. జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉంది. వార్తాపత్రిక, అసెంబ్లీ పోలింగ్ స్టేషన్ గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
పాములచింతబండలో భూ వినియోగం కింది విధంగా ఉంది
వెలుపలి లంకెలు
వర్గం:చింతపల్లి (విశాఖపట్నం) మండలంలోని గ్రామాలు
శిద్ధిరాజు కండ్రిగ
శిద్ధిరాజు కండ్రిగ, తిరుపతి జిల్లా, పిచ్చాటూరు మండలానికి చెందిన రెవెన్యూయేతర గ్రామం. ఈ గ్రామంలో ఎక్కువగా వ్యవసాయము మీద ఆధారపడి జీవిస్తారు. ఈ గ్రామం నుండి చాలా మంది విద్యార్థులు ఇంజనీర్లు గాను, ఇతర ఉన్నత స్థానాలలో స్థిరపడ్డారు. ఈ గ్రామం నుండి చాలా మంది తెలుగు సినీ రంగంలో కూడా స్థిరపడ్డారు.
రోబో శంకర్
బయటి లింకులు
వర్గం:తమిళ సినిమా నటులు
లేపా రాడా జిల్లా
ఈశాన్య భారతదేశం,అరుణాచల్ ప్రదేశ్ రాష్ట్రంలోని 25 జిల్లాల్లో,బేసర్ ప్రధాన కార్యాలయంతో ఉన్న లేపా రాడా జిల్లా ఒకటి.లేపా రాడా 29-బసర్ శాసనసభ నియోజకవర్గం, 1-పశ్చిమ లోకసభ నియోజకవర్గం పరిధిలోకి వస్తుందిఇది.జిల్లా కేంద్రంగా ఉంది. అందువల్ల దీనికి లేపా రాడా (లేపా అంటే కేంద్రం, రాడా అంటే ఆర్చరీలో ఉన్నట్లుగా ఎద్దు కన్ను).ఈ జిల్లాలో బసర్,తిర్బిన్,డారి,సాగో అనే 4 పరిపాలనా విభాగాలు ఉన్నాయి. వెస్ట్ సియాంగ్ జిల్లా నుండి అస్సాం సరిహద్దు వెంబడి ఉన్న దక్షిణ ప్రాంతాలను విభజించడం ద్వారా ఇది కొత్త జిల్లాగా ఏర్పడింది.
చరిత్ర
లోయర్ సియాంగ్ జిల్లాను విభజించడం ద్వారా ఈ జిల్లాను 2018 లో సృష్టించారు.
సంస్కృతి
ప్రజలు
లేపా రాడాలో గాలో తెగకు చెందిన ప్రజలు ఎక్కువుగా నివసిస్తారు. మోపిన్ ఇక్కడ ప్రధాన సాంప్రదాయ పండుగ.
ప్రస్తావనలు
వర్గం:అరుణాచల్ ప్రదేశ్ జిల్లాలు
ప్రతాప్ చంద్ర సారంగి
జననం
ప్రతాప్ చంద్ర సారంగి.1955 జనవరి 4 ఒడిషాలోని బాలాసోర్ జిల్లా గోపీనాథ్ పూర్ లో జన్మించాడు.
వ్యక్తిగత జీవితం
ఒడిశా మోదీ అని పిలుచుకునే ప్రతాప్ చంద్ర సారంగి ఓ నిరుపేద కుటుంబంలో జన్మించాడు.కుర్తాపైజామాలో గుబురు గడ్డంతో ఓ చిన్న ఇంట్లో ఉంటాడు. సైకిల్ పైనే ఎక్కువగా తిరుగుతూ, బోరింగ్ పంప్ దగ్గర స్నానం చేస్తూ, సామాన్యుడిలా కనిపిస్తారు.పేదలకు,అనాథ పిల్లలకు సేవ చేస్తూ ఉంటాడు.చిన్నప్పటినుంచే ఆధ్యాత్మిక చింతన ఎక్కువ.ఆయన పెళ్లి చేసుకోలేదు. మొదట్లో పశ్చిమ బెంగాల్ లోని రామకృష్ణ మఠం లో సన్యాసిగా చేరాలనుకున్నారు. కానీ ఒంటరైన తన తల్లిని చూసుకోవడం కోసం తల్లి దగ్గరే ఉంటూ సామాజిక కార్యక్రమాల వైపు దృష్టిమళ్లించారు. బీజేపీలో క్రియాశీలకంగా పనిచేశారు. ప్రతాప్ చంద్ర సారంగి అందరూ ఒడిశా మోడీ అని పిలుస్తుంటారు.
ది హెర్డ్ (సినిమా)
ది హెర్డ్ 1978లో విడుదలైన టర్కీ దేశ చలనచిత్రం. జెకి ఓకెటెన్ దర్శకత్వం వహించిన ఈ చిత్రంలో తుంటెల్ కుర్టిజ్, యామన్ ఓకే తదితరులు నటించారు. ఈ చిత్రానికి నిర్మాతగా, కథా రచయితగా, సహ దర్శకుడిగా యిల్మాజ్ గునీనీ పనిచేశాడు.
ప్రతాప్ చంద్ర సారంగి
విద్యార్హత
ఉత్కళ యూనివర్శిటీ పరిధిలోని బాలాసోర్‌లోనే డిగ్రీ వరకూ చదివాడు.
ది హెర్డ్ (సినిమా)
ఇతర వివరాలు
1978, సెప్టెంబరు 27న విడుదలైన ఈ చిత్రం, 30 వ బెర్లిన్ ఇంటర్నేషనల్ ఫిల్మ్ ఫెస్టివల్ పోటీలో ప్రదర్శించబడింది.
ప్రతాప్ చంద్ర సారంగి
రాజకీయ జీవితం
ప్రతాప్ చంద్ర సారంగి సామాజిక కార్యకర్త అయిన సారంగి బీజేపీలో చేరి రెండు సార్లు ఎమ్మెల్యేగా ఎన్నికయ్యారు.
ది హెర్డ్ (సినిమా)
ఇతర లంకెలు
వర్గం:1978 సినిమాలు వర్గం:సినిమా వర్గం:సినిమాలు
ప్రతాప్ చంద్ర సారంగి
మూలాలు
వర్గం:జీవిస్తున్న ప్రజలు వర్గం:1955 జననాలు వర్గం:ఒడిశా రాజకీయ నాయకులు
కుమార్ మంగళం బిర్లా
కుమార మంగళం బిర్లా (జననం: 1967 జూన్ 14) భారతీయ పారిశ్రామికవేత్త, ఆదిత్య బిర్లా గ్రూప్ అధ్యక్షుడు. గ్రాసిం, హిండాల్కో, అల్ట్రాటెక్ సిమెంట్, ఆదిత్య బిర్లా నువో, ఐడియా సెల్యులర్, ఆదిత్య బిర్లా రిటెయిల్, కెనడాకు చెందిన ఆదిత్య బిర్లా మినక్స్ మొదలైన కంపెనీలు ఈ గ్రూపులో ఉన్నాయి. ఈయన బిర్లా ఇన్స్టిట్యూట్ ఆఫ్ టెక్నాలజీ అండ్ సైన్స్ (బిట్స్ పిలాని)కు కులపతి. వోడాఫోన్ ఐడియా కు చైర్మన్ గా ఉన్నారు.
జీవితం, వృత్తి
కుమార మంగళం బిర్లా రాజస్థాన్ రాష్ట్రంలో మార్వాడీ వ్యాపారులైన బిర్లాల కుటుంబంలో జన్మించారు. చార్టర్డ్ అకౌంటంట్ అయిన కుమార మంగళం బిర్లా లండన్ బిజినెస్ స్కూల్‌లో ఎంబిఎ చేసాడు. ప్రస్తుతం అక్కడ గౌరవ సభ్యుడు కూడా. అతని భార్య నీరజ కస్లివాల్. వారికి అనన్యశ్రీ, అర్యమన్ విక్రం,, అద్వైతేశ అని ముగ్గురు పిల్లలు ఉన్నారు.
పురస్కారాలు, గౌరవాలు
2006
2005
2004
2002
2001
2000
1999
వివరణ
వర్గం:భారతీయ వ్యాపారవేత్తలు వర్గం:భారతీయ శతకోటీశ్వరులు వర్గం:1967 జననాలు వర్గం:భారతీయ హిందువులు వర్గం:జీవిస్తున్న ప్రజలు వర్గం:బిర్ల కుటుంబం వర్గం:భారతీయ అకౌంటెంట్స్
గిలక (హెర్నియా)
right|frame|Diagram of an [[indirect inguinal hernia|indirect, scrotal inguinal hernia (median view from the left).]] thumb|right|
1. దగ్గినప్పుడు, బరువులను ఎత్తినప్పుడు "ఉబ్బు" కనబడుతుంది. చేతితో ఒత్తితే "ఉబ్బు"తిరిగి లోపలికి వెళ్ళిపోవచ్చు. 2. ఒక్కోసారి కడుపులోని ప్రేగులు అక్కడే చిక్కుకొని, తిరిగి కడుపు లోనికి వెళ్ళకపోవచ్చు. అప్పుడు రోగికి తీవ్రమైన కడుపునొప్పి, వాంతులు మొదలవవచ్చు. దీనిని Strangulated Hernia అంటారు. ఇది ఎమర్జెన్సీ. త్వరగా ఆపరేషన్ చేయకపోతే రోగికి ప్రాణాపాయం కలగవచ్చు.
1. ఎక్కువగా బరువులు ఎత్తేవారిలో-వృత్తి రీత్యా, కూలీలు, హమాలీలు, రైతులు వగైరా. 2. మద్యపానం చేసేవారిలో, కొందరికి కండరాలు పలచబడుతాయి. 3. వృద్ధుల్లో. 4. ఊబకాయం గలవారికి. 5. పుట్టుకతోనే కొందరికి కండరాలు బలహీనంగా ఉండొచ్చు. వారిలో. 6. ఆపరేషన్ చేయించుకొన్న వారిలో, ముఖ్యంగా Cessarian, Tubectomy, Appendicectomy మొదలైనవి.(అంటే ప్రతి ఒక్కరికీ రావాలని ఏమీలేదు.)
వైద్య విధానాలు
ఇది రెండు రకాలు: 1. బలహీనపడిన కండరాలను తిరిగి గట్టి proline దారంతో కుట్టడం. 2. Proline Mesh (proline దారంతో అల్లబడిన తెర) ను వేసి కుట్టడం.
అంబిలికల్ హెర్నియా బొమ్మ
వర్గం:వ్యాధులు
వెలిచాల జగపతి రావు
వెలిచాల జగపతిరావు తెలంగాణ రాష్ట్రానికి చెందిన రాజకీయ నాయకుడు. ఆయన 1972లో జగిత్యాల నుండి, 1989లోకరీంనగర్ నుండి ఎమ్మెల్యేగా పని చేసి, 1978లో పట్టభద్రుల నియోజకవర్గం నుండి ఎమ్మెల్సీగా కూడా పని చేశాడు.
సామాజిక సేవ
వెలిచాల జగపతిరావు తెలంగాణ రాష్ట్ర ప్రభుత్వం చేపట్టిన మూడో విడత హరితహారం కార్యక్రమానికి 2017లో వెలిచాల సరళాదేవి ధార్మిక స్వచ్ఛంద సంస్థ పేరిట రూ.25లక్షల విరాళాన్ని అందజేశాడు.
మరణం
వెలిచాల జగపతిరావు అనారోగ్యంతో బాధపడుతూ హైదరాబాద్‌లోని ఓ ప్రైవేట్ ఆసుపత్రిలో చికిత్య పొందుతూ 2022 అక్టోబర్ 20న మరణించాడు.
లివింగ్‌స్టన్
ఫిలిప్ లివింగ్‌స్టన్ జోన్స్ భారతదేశానికి చెందిన స్క్రీన్ రైటర్, సినిమా, టెలివిజన్ నటుడు.
బెనెగళ్ రామారావు
సర్ బెనెగళ్ రామారావు CIE, ICS (1889 జూలై 1 - 1969 డిసెంబరు 13 ) రిజర్వ్ బ్యాంక్ ఆఫ్ ఇండియా నాల్గవ గవర్నరు. 1949 జూలై 1 నుండి 1957 జనవరి 14 వరకు అతని ఈ పదవిలో పనిచేసాడు.
జీవిత విశేషాలు
మంగళూరు కు చెందిన చిత్రపూర్ సారస్వత్ బ్రాహ్మణ కుటుంబంలో రామారావు జన్మించాడు. అతని మాతృభాష కొంకణి. మద్రాసు ప్రెసిడెన్సీ కాలేజీ లోను, కేంబ్రిడ్జ్‌ లోని కింగ్స్ కాలేజీ లోనూ చదువుకున్నాడు.
అతని అన్నయ్య సర్ బెనెగళ్ నర్సింగ్ రావు భారత ప్రభుత్వ అధికారి, న్యాయనిపుణుడు, దౌత్యవేత్త. అతను భారత రాజ్యాంగాన్ని రూపొందించడంలో కీలక పాత్ర పోషించిన రాజనీతిజ్ఞుడు. రామారావు తమ్ముడు బి.శివరావు జర్నలిస్టు, రాజకీయవేత్త. కాశ్మీరీ బ్రాహ్మణ సంతతికి చెందిన ధన్వంతిని రామారావు పెళ్ళి చేసుకున్నాడు. భారతీయ మహిళా హక్కుల ఉద్యమంలో నాయకురాలు. ప్రణాళికాబద్ధమైన పేరెంట్‌హుడ్‌కు అంతర్జాతీయ అధ్యక్షురాలు. వారి చిన్న కుమార్తె శాంతా రామారావు ట్రావెల్ రైటరు, పెళ్ళి చేసుకుని అమెరికాలో స్థిరపడింది.
నిర్వహించిన పదవులు
1919లో ఇండియన్ సివిల్ సర్వీస్‌లో చేరాడు. 1930లో కంపానియన్ ఆఫ్ ది ఆర్డర్ ఆఫ్ ది ఇండియన్ ఎంపైర్ (CIE) గా నియమితుడయ్యాడు. 1939లో నైట్ హోదా పొందాడు. ఆర్‌బిఐ గవర్నరుగా ఎక్కువ కాలం పనిచేసాడు. ఆర్థిక మంత్రి టిటి కృష్ణమాచారితో విభేదాల కారణంగా, రెండవసారి పొడిగించిన పదవీకాలం ముగిసే లోపే రాజీనామా చేసాడు. రామారావు క్రింది పదవులను నిర్వహించాడు.
భారతదేశానికి తిరిగి వచ్చాక అతను బాంబే పోర్ట్ ట్రస్ట్ (1941-1946) ఛైర్మన్‌గా నియమితుడయ్యాడు. ఆ తర్వాత అతను జపాన్‌లో భారత రాయబారి గాను (1947-1948), యునైటెడ్ స్టేట్స్‌లో రాయబారి గానూ (1948-1949) పనిచేశాడు. రిజర్వ్ బ్యాంక్ ఆఫ్ ఇండియా గవర్నరు ఆయన నిర్వహించిన చివరి పదవి. ఇప్పటి వరకు అత్యధిక కాలం ఆర్‌బీఐ గవర్నర్‌గా సేవలందించిన వ్యక్తి అతనే.
మూలాలు
వర్గం:మద్రాసు విశ్వవిద్యాలయ పూర్వవిద్యార్థులు వర్గం:1969 మరణాలు వర్గం:1889 జననాలు వర్గం:రిజర్వ్ బ్యాంకు గవర్నర్లు
సుమంత్ మెహతా
సుమంత్ మెహతా ( 1877 జూలై 1 – 1968 డిసెంబరు 15) భారతదేశానికి చెందిన వైద్యుడు, స్వాతంత్ర్య సమరయోధుడు, సామాజిక కార్యకర్త. లండన్లో విద్యాభ్యాసం చేసిన ఆయన 1921లో ప్రజా జీవితంలోకి ప్రవేశించడానికి ముందు బరోడా రాష్ట్రానికి చెందిన గైక్వాడ్ పాలకుల వ్యక్తిగత వైద్యుడిగా పనిచేశారు. తన భార్య శారదా మెహతాతో కలిసి సామాజిక, రాజకీయ కార్యక్రమాల్లో పాల్గొన్నారు.
ప్రారంభ జీవితం
సుమంత్ మెహతా 1877 జూలై 1న సూరత్లో వడ్నగర నగర్ బ్రాహ్మణ కుటుంబంలో జన్మించాడు. అతని తండ్రి బతుక్రమ్ శోభరం మెహతా బరోడా రాష్ట్రానికి చెందిన మూడవ సాయాజీరావ్ గైక్వాడ్ వ్యక్తిగత వైద్యుడు. అతని తల్లి దహిగౌరి సూరత్ కు చెందినది.
అతను బరోడా, బొంబాయి (ప్రస్తుతం ముంబై) లలో తన పాఠశాల విద్యను పూర్తి చేశాడు. బొంబాయిలోని ఒక వైద్య కళాశాలలో మూడు సంవత్సరాలు చదివాడు. 1898లో శారదా మెహతాను వివాహం చేసుకున్నాడు. అతను తదుపరి చదువుల కోసం ఇంగ్లాండ్ లోని మాంచెస్టర్ కు బయలుదేరాడు. అతను తన వైద్య విద్యను పూర్తి చేసి 1901లో విక్టోరియా యూనివర్సిటీ ఆఫ్ మాంచెస్టర్ నుండి ఎంబిబిఎస్ పట్టా పొందాడు.